રાજકોટના જુના માર્કેટ યાર્ડમાં ચારેક માસ પહેલા ભભુકેલી આગમાં મગફળી કાંડનો સુત્રધાર મગન ઝાલાવડિયાએ રૂા.15.80 લાખના બારદાનનું કૌભાંડ કર્યાનું બહાર આવતા સનસનાટી મચી જવા પામી છે. આ બારદાન કૌભાંડમાં ગુજકોટના મેનેજરની ભાગબટાઈનું બહાર આવતા ખળભળાટ મચી ગયો છે. બારદાનની આવકના 10 લાખ ગુજકોટના મેનેજરને આપ્યાનું બહાર આવતા લાંચ રૂશ્વત વિરોધી હેઠળ ગુનો નાેંધવાની કાર્યવાહી હાથ ધરી છે. ઉપરાંત બી-ડીવીઝન પોલીસે બારદાન ખરીદનાર બે વેપારી સહિત વધુ 7 શખસોની ધરપકડ કરવા અને બારદાન કબજે કરવા તપાસનો ધમધમાટ શરૂ કર્યો છે.